Legal Document

Category: 115

Text:
12. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 89177/7181 της 6/13 Οκτ. 1964 (ΦΕΚ Β΄435) Περί ανασυνθέσεως του τρόπου συγκροτήσεως κλ.π. των Πρωτοβαθμίων και Δευτεροβαθμίων Διαιτητικών Δικαστηρίων. (Αναδ. εν ΦΕΚ Β΄455 της 17 Οκτ. 1964). Έχοντες υπ’ όψιν: 1.Τας διατάξεις του άρθρ. 8 του Νόμ. 4346/1964, αίτινες διετηρήθησαν εν ισχύϊ και μετά το Ν.Δ. 4352/1964 ως προς τα αποφασιστικής αρμοδιότητος Διοικητικά Συμβούλια και Επιτροπάς αρμοδιότητος του Υπουργείου Εργασίας. 2.Την υπ’ αριθ. 724/1964 γνωμοδότησιν της Ολομελείας του Νομικού Συμβουλίου του Κράτους δι’ ης τούτο αποφαίνεται ότι και τα Δ.Δ.Δ. καλύπτονται υπό του άρθρ. 8 του Ν.Δ. 4346/64. 3.Τας διατάξεις της παρ. 1 άρθρ. 7 του Ν.Δ. 4352/1964, αποφασίζομεν: Ι.Καθορίζομεν την σύνθεσιν των υπό του Νόμ. 3239/1955 ως ούτος ετροποποιήθη μεταγενεστέρως, προβλεπομένων Διοικητικών Διαιτητικών Δικαστηρίων, ως εξής: Α΄. Των Πρωτοβαθμίων Δ.Δ.Δ.: α)Εξ ενός Προέδρου Πρωτοδικών ή Πρωτοδίκου, ως Προέδρου, οριζομένου μετά του αναπληρωτού του υπό του Προϊσταμένου του οικείου Πρωτοδικείου. β)Εξ ενός υπαλλήλου του Υπουργείου Εργασίας οριζομένου μετά του αναπληρωτού του, υπό του Υπουργείου Εργασίας και εν ελλείψει τοιούτου ετέρου δημοσίου υπαλλήλου οριζομένου μετά του αναπληρωτού του υπό του αρμοδίου Υπουργού. γ)Εξ ενός εκπροσώπου των μισθωτών. «δ)Εξ ενός εκπροσώπου των Βιομηχάνων, Εμπόρων, Επαγγελματιών, Βιοτεχνών, Αυτοκινητιστών, Εργοληπτών Δημοσίων Έργων και Ανωνύμων Εταιρειών, εναλλασσομένου αναλόγως του επαγγέλματος το οποίον αφορά η διένεξις». Η περίπτ. δ΄ αντικατεστάθη ως άνω δια της υπ’ αριθ. 76891/4992 της 14/21 Αυγ. 1969 κοινής αποφ. Πρωθυπουργού και Υπ. Εργασίας (ΦΕΚ Β΄526). Β΄.Των Δευτεροβαθμίων Δ.Δ.Δ.: α)Εξ ενός Προέδρου Εφετών ή Εφέτου ως Πρόεδρου, οριζομένου μετά του αναπληρωτού του υπό του Προϊσταμένου του οικείου Εφετείου. β)Εξ ενός υπαλλήλου του Υπουργείου Εργασίας επί βαθμώ 5ω και άνω οριζομένου μετά του αναπληρωτού του υπό του Υπουργού Εργασίας. γ)Εξ ενός μονίμου Εργοδοτικού μέλους, εκπροσώπου των Βιομηχάνων. «δ)Εξ ενός εναλλασσομένου, αναλόγως του επαγγέλματος, το οποίον αφορά η διένεξις, εργοδοτικού μέλους εκπροσώπου των Εμπόρων, Επαγγελματιών, Βιοτεχνών, Αυτοκινητιστών, Εργοληπτών Δημοσίων Έργων και Ανωνύμων Εταιρειών». Η περίπτ. δ΄ αντικατεστάθη ως άνω δια της υπ’ αριθ. 76891/4992 της 14/21 Αυγ. 1969 κοινής αποφ. Πρωθυπουργού και Υπ. Εργασίας (ΦΕΚ Β΄526). ε)Εξ ενός τακτικού εργατικού μέλους. ς)Εξ ενός εναλλασσομένου εργατικού μέλους, οριζομένου κατά περίπτωσιν, προσκλήσει του Προέδρου του Δικαστηρίου, υπό της εν διενέξει Τριτοβαθμίου ή Δευτεροβαθμίου ή πανελληνίου χαρακτήρος Πρωτοβαθμίου Εργατικής Οργανώσεως. Προκειμένου περί των λοιπών Πρωτοβαθμίων Εργατικών Οργανώσεων το εναλλασσόμενον τούτο μέλος ορίζεται υπό του Εργατικού Κέντρου της έδρας του Δικαστηρίου. Εις ας περιπτώσεις η διένεξις αφορά πλείονας της μιας Εργατικάς Οργανώσεις εφαρμόζεται αναλόγως η διάταξις της επομένης παρ. ΙΙ. «ΙΙ.Εις ας περιπτώσεις η διένεξις αφορά πλείονα του ενός επαγγέλματα ή επαγγέλματα μη καλυπτόμενα υπό εργοδοτικών Οργανώσεων των Βιομηχάνων, Εμπόρων, Επαγγελματιών, Βιοτεχνών, Αυτοκινητιστών, Εργοληπτών Δημοσίων Έργων και Ανωνύμων Εταιρειών, αι εν διενέξει εργοδοτικαί οργανώσεις, ή οι εργοδόται υποδεικνύουν δια δηλώσεώς των προς τον Πρόεδρον του Πρωτοβαθμίου ή Δευτεροβαθμίου του εκδικάζοντος την διένεξιν Δικαστηρίου, τον εκ των εργοδοτικών μελών τούτου εκπρόσωπόν των, εις το συγκεκριμένον θέμα και εν διαφωνία των ορίζει τούτον ο Πρόεδρος του Δικαστηρίου. Εις τας περιπτώσεις Συλλογικών Διαφορών εργασίας, εις τας οποίας από πλευράς εργαζομένων μετέχει Πρωτοβάθμιος Εργατική Οργάνωσις τοπικού χαρακτήρος το δεύτερον εναλλασσόμενον εργατικόν μέλος των Δευτεροβαθμίων Διοικητικών Διαιτητικών Δικαστηρίων, ορίζεται υπό του Εργατικού Κέντρου, εις την δύναμιν του οποίου ανήκει η Πρωτοβάθμιος Εργατική Οργάνωσις. Το μέλος τούτο ορίζεται υπό του ιδίου του, εν διενέξει Εργατικού Σωματείου, εφ’ όσον δεν ανήκει τούτο εις την δύναμιν Εργατικού Κέντρου». Η παρ. ΙΙ ετροποποιήθη ως άνω και προσετέθη και το δεύτερον εδάφιον δια της υπ’ αριθ. 76891/4992 της 14/21 Αυγ. 1969 κοινής απόφ. Πρωθυπουργού και Υπ. Εργασίας (ΦΕΚ Β΄526). (Αντί της σελ. 146,09) Σελ. 146,09(α) Τεύχος 389 – Σελ. 25 Διαιτησία Συλλογικών Διαφορών 15.Δ.ε.12 84 ΙΙΙ.Εάν η διένεξις αφορά μισθωτούς Επιχειρήσεων ή Εκμεταλλεύσεων του Δημοσίου, ανεξαρτήτως της νομικής μορφής τούτων ή Νομικών Προσώπων Δημοσίου Δικαίου, το εναλλασσόμενον εργοδοτικόν μέλος των Πρωτοβαθμίων και Δευτεροβαθμίων Διοικητικών Διαιτητικών Δικαστηρίων ορίζει εκάστοτε και δι’ εκάστην συγκεκριμένην περίπτωσιν, αιτήσει του Προέδρου των ανωτέρω Δικαστηρίων, ο οικείος Νομάρχης, πλην της περιφερείας της τέως Διοικήσεως Πρωτευούσης εις ην τούτο ορίζει ο Υπουργός εις την αρμοδιότητα του οποίου υπάγεται η Εποπτεία της Επιχειρήσεως ή Εκμεταλλεύσεως του Δημοσίου ή του Νομικού Προσώπου Δημοσίου Δικαίου. IV.Εις τας συνεδριάσεις των Δευτεροβαθμίων Διοικητικών Διαιτητικών Δικαστηρίων, καλείται υποχρεωτικώς και αναπτύσσει, εφ’ όσον προσέλθη, τας απόψεις του καταχωριζομένας εις τα πρακτικά, αντιπρόσωπος του Υπουργείου Συντονισμού, οριζόμενος υπό του Υπουργού Συντονισμού δια τα λειτουργούντα εν Αθήναις και Πειραιεί τοιαύτα, υπό του οικείου δε Νομάρχου δια τας εις τας λοιπάς περιφερείας της χώρας, δι’ αποφάσεών των γνωστοποιουμένων εγκαίρως εις τους Προέδρους των Δικαστηρίων. V.Χρέη Γραμματέως εκάστου των Πρωτοβαθμίων και Δευτεροβαθμίων Διοικητικών Διαιτητικών Δικαστηρίων εκτελεί είς των υπαλλήλων του Υπουργείου Εργασίας, οριζόμενος μετά του βοηθού του υπό του Υπουργού Εργασίας ελλείψει δε τοιούτου είς των υπαλλήλων της Γραμματείας του αρμοδίου Δικαστηρίου οριζόμενος μετά του αναπληρωτού του υπό του Προϊσταμένου του Δικαστηρίου τούτου. VI.Τα εκ της τάξεως των μισθωτών και εργοδοτών τακτικά και αναπληρωματικά μέλη των περί ων η παρούσα Δ.Δ.Δικαστηρίων υποδεικνύονται και διορίζονται ως ακολούθως: Οι εκπρόσωποι των μισθωτών λαμβάνονται εκ πίνακος περιλαμβάνοντος διπλάσιον αριθμόν υποψηφίων (τακτικών και αναπληρωματικών) υποβαλλομένου είτε παρά της Γενικής Συνομοσπονδίας Εργατών Ελλάδος είτε των οικείων εργατικών κέντρων είτε ετέρων γενικωτέρας σημασίας Εργατοϋπαλληλικών Οργανώσεων εντός δέκα ημερών αφ’ ης ζητηθή ούτος υπό του Υπουργού Εργασίας. Σελ. 146,10(α) Τεύχος  389 – Σελ. 26 Οι εκπρόσωποι των εργοδοτών και οι αναπληρωταί τούτων λαμβάνονται ωσαύτως εκ πίνακος περιλαμβάνοντος διπλάσιον αριθμόν διοριστέων τακτικών και αναπληρωματικών μελών υποβαλλομένου εντός της ως άνω προθεσμίας υπό των αντιπροσωπευτικωτέρων κατά την κρίσιν του Υπουργού Εργασίας Εργοδοτικών Οργανώσεων ή Επιμελητηρίων των Βιομηχάνων – Εμπόρων – Επαγγελματιών και Βιοτεχνών Ανωνύμων Εταιρειών και Εργοληπτών Δημοσίων Έργων. Η επιλογή των εργατικών και εργοδοτικών οργανώσεων αίτινες υποδεικνύουσι κατά τα ανωτέρω, τους εκπροσώπους των, υπόκειται εις την ελευθέραν κρίσιν του Υπουργού της Εργασίας, δυναμένου να απευθυνθή εις μίαν εξ αυτών. Εν περιπτώσει μη εγκαίρου υποβολής των ανωτέρω πινάκων ο Υπουργός Εργασίας προβαίνει εις τον διορισμόν των εκπροσώπων των μισθωτών και εργοδοτών κατά την κρίσιν του. VII.Η συγκρότησις εκάστου Πρωτοβαθμίου και Δευτεροβαθμίου Διοικητικού Διαιτητικού Δικαστηρίου γίνεται δι’ αποφάσεως του Υπουργού Εργασίας, η δε θητεία αυτών ορίζεται διετής, αρχομένη από της ημερομηνίας υπογραφής της περί συγκροτήσεώς των αποφάσεως. VIII.Ως προς την απαρτίαν των ως άνω Διαιτητικών Δικαστηρίων και την ενώπιον αυτών ακολουθουμένην διαδικασίαν κλπ. εφαρμόζονται αι κείμεναι διατάξεις εφ’ όσον αύται δεν αντιτίθενται εις τα υπό της παρούσης οριζόμενα. Η παρούσα δημοσιευθήτω δια της Εφημερίδος της Κυβερνήσεως. 15.Δ.ε.12 Διαιτησία Συλλογικών Διαφορών 85